ทริสให้มุมมองเชิงลบโรจนะ-ไทคอน
ทริสเรทติ้งประกาศเครดิตพินิจ “Negative” สาหรับอันดับเครดิต “  สวนอุตสาหกรรมโรจนะ” และ “ ไทคอน อินดัสเทรียล คอนเน็คชั่น”
17 ต.ค. 2554

ทริสเรทติ้งประกาศเครดิตพินิจ “Negative” สาหรับอันดับเครดิต “  สวนอุตสาหกรรมโรจนะ” และ “ ไทคอน อินดัสเทรียล คอนเน็คชั่น” 
บริษัท ทริสเรทติ้ง จากัด ประกาศ “เครดิตพินิจ” แนวโน้ม “Negative” หรือ “ลบ” ให้แก่อันดับเครดิตองค์กรของ บริษัท สวนอุตสาหกรรมโรจนะ  และอันดับเครดิตองค์กรและหุ้นกู้ไม่มีประกันของ บริษัท ไทคอน อินดัสเทรียล คอนเน็คชั่น   สืบเนื่องจากเหตุอุทกภัยในสวนอุตสาหกรรมโรจนะจังหวัดอยุธยาตั้งแต่วันที่ 8 ตุลาคม 2554 และในอีกหลายแห่งทั่วประเทศ รวมถึงพื้นที่โรงงานและคลังสินค้าให้เช่าของบริษัทบริษัทไทคอน อินดัสเทรียล คอนเน็คชั่น
ทริสเรทติ้งรายงานว่า ปริมาณน้าฝนจานวนมากได้ก่อให้เกิดอุทกภัยในหลายพื้นที่ในประเทศไทยตั้งแต่เดือนสิงหาคม 2554 โดยกระแสน้าได้ไหลเข้าสู่จังหวัดอยุธยาในต้นเดือนตุลาคม 2554 และทาให้เกิดอุทกภัยในนิคมอุตสาหกรรมหลายแห่งในจังหวัดอยุธยา รวมถึงสวนอุตสาหกรรมโรจนะซึ่งเป็นนิคมอุตสาหกรรมหลักของบริษัทสวนอุตสาหกรรมโรจนะ แม้ว่าบริษัทได้สร้างคันดินและถมถุงทรายสูงถึง 6.5 เมตรเพื่อป้องกัน แต่กระแสน้าที่รุนแรงได้ทาลายคันดินและเข้าท่วมสวนอุตสาหกรรม 
ปัจจุบันบริษัทในสวนอุตสาหกรรมโรจนะได้หยุดการดาเนินงานทั้งหมดแล้ว โรงไฟฟ้าพลังความร้อนร่วมขนาด 267 เมกะวัตต์ของบริษัทซึ่งตั้งอยู่ในสวนอุตสาหกรรมโรจนะก็หยุดการดาเนินงานและประกาศเหตุสุดวิสัย (Force Majeur) แก่คู่สัญญาทุกราย ทั้งนี้ ผลกระทบจากน้าที่ท่วมสวนอุตสาหรรมโรจนะจะส่งผลให้ฐานะการเงินของบริษัทอ่อนแอลงอย่างหลีกเลี่ยงไม่ได้เนื่องจากโรงไฟฟ้าซึ่งสร้างรายได้ 60% ของรายได้รวมอาจต้องหยุดดาเนินงานประมาณ 3-6 เดือน 
อย่างไรก็ตาม ความเสียหายบางส่วนจะได้รับการชดเชยจากบริษัทประกันภัยซึ่งคุ้มครองความเสียหายของทรัพย์สินและการสูญเสียรายได้ในช่วงหยุดดาเนินการ ในส่วนของผลกระทบที่จะเกิดต่ออันดับเครดิตของบริษัทนั้นจะขึ้นอยู่กับระยะเวลาที่เกิดอุทกภัย ระยะเวลาที่ลูกค้าในสวนอุตสาหกรรมจะกลับมาดำเนินงานได้ตามปกติ รวมทั้งมูลค่าการซ่อมแซมโรงไฟฟ้าและสาธารณูปโภคในสวนอุตสาหกรรม
ทริสเรทติ้งกล่าวว่า เมื่อวันที่ 11 ตุลาคม 2554 บริษัทไทคอน อินดัสเทรียล คอนเน็คชั่นประกาศว่าโรงงานและคลังสินค้าให้เช่าทั้งหมดของบริษัทที่ตั้งอยู่ในสวนอุตสาหกรรมโรจนะได้ถูกน้าท่วม ซึ่งประกอบด้วยโรงงานให้เช่า 30 หลังและคลังสินค้าให้เช่า 3 หลัง รวมพื้นที่ 107,324 ตารางเมตร (ตร.ม.) ณ เดือนกันยายน 2554 บริษัทมีพื้นที่ให้เช่ารวม 514,025 ตร.ม. ตั้งอยู่พื้นที่ 13 แห่งในประเทศไทย พื้นที่ให้เช่าที่ประสบอุทกภัยคิดเป็นสัดส่วน 21% ของพื้นที่เช่ารวมของบริษัทและสร้างรายได้ 22% ของรายได้ค่าเช่ารวมในครึ่งแรกของปี 2554 
อย่างไรก็ตาม โรงงานและคลังสินค้าให้เช่าที่ตั้งอยู่ในนิคมอุตสาหกรรมอื่น เช่น นิคมอุตสาหกรรมไฮเทค และนิคมอุตสาหกรรมนวนครยังคงมีความเสี่ยงที่จะประสบอุทกภัยเนื่องจากสถานการณ์น้าหลากยังไม่สิ้นสุด ความเสียหายของบริษัทจะได้รับการชดเชยบางส่วนจากบริษัทประกันภัยซึ่งคุ้มครองความเสียหายของทรัพย์สิน ในส่วนของผลกระทบที่จะเกิดต่ออันดับเครดิตของบริษัทจะขึ้นอยู่กับระยะเวลาที่เกิดอุทกภัยและระยะเวลาที่ลูกค้าโรงงานและคลังสินค้าให้เช่าของบริษัทจะกลับมาดาเนินงานได้เป็นปกติ
ทริสเรทติ้งจะติดตามภาวะอุทกภัยอย่างใกล้ชิดเพื่อประเมินผลกระทบที่จะมีต่ออันดับเครดิตของบริษัททั้ง 2 แห่งโดยละเอียด พร้อมทั้งจะประกาศระงับเครดิตพินิจและทบทวนผลอันดับเครดิตของบริษัทเมื่อได้ประเมินความเสียหายจากอุทกภัยแล้ว